text: TM Tønder hentede to livsnødvendige points
  14 december 2017 kl. 06.32
  På en scoring to sekunder før tid vandt TM Tønder onsdag aften 28-27 over Skanderborg. 
  
  Der var et stort  pres på TM Tønder før kampen mod Skanderborg Håndbold. Efter at Sønderjyske tirsdag slog TTH Holstebro, var afstanden fra TM Tønder på sidstepladsen og op til de nærmeste hold på fem points. Skanderborg havde inden onsdagens kamp i Tønder ni point, og et nederlag til Skanderborg ville så betyde, at afstanden blev på syv points.
  Det skrækscenarie forhindede Rolf Ravn dog med sin scoring to sekunder før tid, der gav TM Tønder sejren med 28–27 til stor jubel for en fyldt og kogende Tønderhal 2. 
  Nu ser Tønders situation i bunden lysere ud med seks points efter 15 kampe, mens Sønderjyske og Skanderborg begge har ni points.
  Både KIF Kolding København og Ribe-Esbjerg tabte onsdag aften deres kampe.
  Ribe-Esbjerg ligger på 11.-pladsen med 11 points, mens KIF Kolding København er det bedst placerede lokale ligahold på 8.-pladsen med 15 points efter 15 kampe.
  Der spilles to runder i ligaen endnu inden jul.
  
  